OpenLLM-France/wikimedia huggingface dataset:
# Asimilazio (argipena)

Asimilazio terminoak zerbait eransteko edo zerbaiti erantsia izateko ekintza eta horren ondorioa adierazten ditu. Erabilera zenbait ditu:
* biologian, asimilazioa, zelulek mantenugaiak hartzeko prozesua;
* soziologian, asimilazio kulturala, gizatalde batek beste gizarte baten jarrerak, balioak eta ohiturak bereganatzeko prozesua;
* hizkuntzalaritzan, asimilazioa, hizkuntza zati bat ondoan dagoen beste baten eraginez suertatzeko fenomenoa, haren jatorriko ahoskatzea eraldatuta.
# Asindeton

Asindeton hitza grezieratik dator (ἀσύνδετον "lokailu gabea"). Errekurtso sintaktiko hau juntagailuen ezaz baliatzen da, hau da, juntagailu edo lokailu bat jarri beharrean, proposizioak ondo-ondoan jartzen dira. Esaterako "etxera joan nahi du; (baina) ezin du". Figura hau elipsi mota bat da eta, Xabier Altzibarren ustez, "juntagailuak kentzeak zalutasuna eta bizkortasuna ematen dio esaldiari". Metaketetan eta enumerazioetan, bestetik, "esanahia indartzen laguntzen du".
Errekurtso hau estilo kontzeptistaren gustukoa da, hitz gutxitan esanahi ugari adierazteko. Zentzu honetan klasikoa da Julio Zesarren esaldia: "Veni, vidi, vici". Atsotitzetan ere ohikoa da asindetona: "Etxean otso, kalean uso".
Poesian asko erabili da. Hona hemen Gabriel Arestiren adibide bat:
    Lehen: Gazi.
    Orain: Geza.
    Gero: Gozo.
    Euskera ura bezalakoa da.
Badago erabat aurkako den errekurtsoa: polisindeton alegia. Hau juntagailuak gehitzean datza.

## Bibliografia

* Euskaltzaindia: Literatura terminoen hiztegia. Bilbo: 2008. 72-73 or. Xabier Altzibarren artikulua.

## Erreferentziak

* ↑ Xabier Altzibar 72.or.
* ↑ Obra guztiak II, Donostia: Kriselu, 41.or

## Ikus, baita ere

* polisindeton

## Kanpo estekak

* Euskaltzaindiaren literatura hiztegia.
* Datuak: Q747668
# Asintota

Geometria analitikoan, kurba baten asintota infiniturantz doalarik kurba horretara gero eta hurbilago dagoen zuzen bat da. Kartesiar koordenatuak erabiltzen direnean, asintotak horizontalak (x aldagai independentea infiniturantz doala, kurbatik gero eta gertuago dagoen asintota), bertikalak (y aldagaia infinituratz doala, kurbatik gero eta gertuago dagoena) nahiz zeiharrak izan daitezke (y=m+nx ekuazioa duena). Asintoten zehaztapena funtzio matematiko baten adierazpen grafikoa eratzeko.

## Kanpo estekak

* Datuak: Q179436
* Multimedia: Asymptotics / Q179436
# Asilo eskubide

Asilo eskubidea edota asilo politiko eskubidea, Giza Eskubideen barnean jasota dagoen eskubidea da. Laburbilduz, estatuek jatorrizko herrialdean jazarpen politikoak jasaten duen edonori babeslekua eskaintzeko ahalmena da.
Giza Eskubideen Aldarrikapen Unibertsalak bere 14. artikuluan oinarrizko eskubide hau onartzen du:
| « | Jazarpen kasuan, pertsona orok beste edozein herrialdetan babesa bilatu eta hartaz gozatzeko eskubidea du. Eskubide hau ezingo da delitu arrunt edota Nazio Batuen asmoen edo oinarrien aurkako ekintzak burutzean auzitegien epaien aurka eginez eskatu. | » |
| 14. artikulua, Giza Eskubideen Aldarrikapen Unibertsala, 1948 ||

## Kanpo estekak

* Datuak: Q11283415
* Multimedia: Right of asylum / Q11283415
# Artistaren ama (Marquet)

Artistaren ama (frantsesez: Sa mère) Albert Marquet fauvista estiloko margolari frantsesak 1905-1906an pastel paper gainean egindako lana da. Erretratu honek amak gorriz jantzita erakusten du, aulki batean eserita; josten ari eta bere belaunetan katu bat dago lo egiten. Bordeleko Arte Ederren Museoan erakusten da.

## Erreferentziak

* ↑ https://archive.wikiwix.com/cache/index2.php?url=http%3A%2F%2Fwww.the-athenaeum.org%2Fart%2Fdetail.php%3FID%3D61088#federation=archive.wikiwix.com&tab=url

## Kanpo estekak

* Datuak: Q47303743
# Artistaren lorategia Givernyn

Artistaren lorategia Givernyn —frantsesez: ''Le Jardin de l'artiste à Giverny''— Claude Moneten koadroa da. 1900an margotu zuen eta gaur egun Parisko Orsay museoan gordetzen da.
Artistak Givernyn zuen lorategiaren gainean, batez ere bere bizitzako azken hogeita hamar urteetan, egin zituen lan askotako bat da. Margolanak bioletaren kolore graduazio desberdinak erakusten ditu eta haien kolorea aldatzen duen argi-izpiekin jokatzen du. Atzeko planoan, arbolen atzean, Claude Moneten etxea ikusi daiteke..

## Erreferentziak

* ↑ The Artist’s Garden at Giverny. (Noiz kontsultatua: 2016ko apirilaren 18a).

## Kanpo estekak

* Datuak: Q3794124
* Multimedia: Le Jardin de l'artiste à Giverny / Q3794124
# Artista gazte bat (Ditlev Blunck) zirriborro bati begira ispilu batean

Artista gazte bat zirriborro bati begira ispilu batean (danieraz: En ung kunstner (Ditlev Blunck) betragter en skitse i et spejl) margolana Wilhelm Bendz Danimarkako margolariak 1826an egin zuen. Erabili zuen teknika oihal gaineko olioa izan zen. Lanean agertzen den protagonista Ditlev Blunck da, margolaria bera ere. Margolana Danimarkako Urrezko Aroan kokatzen da.

## Jatorria

Margolana 1826an egin zen. Une hartan Wilhelm Bendz margolarien eginkizunen gaineko hausnarketa sakonean murgiltzen ari zen. Haren ustez margolariak ez ziren eskulangileak, artistak egungo zentzuan, intelektualak. 1820. hamarkadan margolari batzuen erretratuak haien estudioan lan egiten egin zituen; kasu honetan Ditlev Blunck da, Bendzen estudiokidea, Blunk George Sonne margolariaren erretratua margotzeko prozesuan agertzen da.

## Deskribapena

Gogoratu behar da Benz eta Blunck margolan-estudio berean lan egiten zutela. Margolanak artista gazte bat erakusten du, Ditlev Blunck, bere lanean atsedena hartu duena. Bendzek Carl Edward Sonne irarlearen anaia den George Valtin Sonneen erretratua prestatzen ari da, eta Blunckek margoaren zirriborroa aztertzen ari da. Horretarako, ispilu baten aurrean jarri da, horrela, konposizioa hobeto ikusi ahal izateko.
Eszenak margolaritzak eskatzen duen seriotasuna azaltzen du. Ditlev Blunck tresnaz inguraturik dago: lanabesaz, margo-kutxaz, paletaz, astoz, burezur batez, marrazki-liburuxka. Atzealdean zirriborro bat ikus daiteke, margolana egin aurretik beharrezko lana.
Teknika aldetik, ispiluak artistaren abileziak erakusteko aukera eskaintzen du, konplexutasuna sortuz. Halaber, eszenari asetasun-sentipena ematen dio, lanaren zailtasuna adieraziz.

## Benzen beste erretratuak

| Eskultoreak (Christen Christensen) zuzeneko ereduetatik lan egiten bere estudioan, 1827, Danimarkako Arte Museoa. | Niels Peter Holbech margolariaren erretratua, 1830 inguruan, Fuglsang Art Museum. |

## Bibliografia

Berman, Patricia G. (2007). Nyt lys over 1800-tallets maleri. Oslo: Aschehoug. ISBN 978-87-1123245-3.

## Erreferentziak

* ↑ http://fotoarkivet.thorvaldsensmuseum.dk/letters/pdf/43469/Medd._1994_Munk.pdf 103-113 or,. Meddelelser fra Thorvaldsens Museum, 1994.

## Kanpo-estekak

* Datuak: Q20278308
* Multimedia: En ung kunstner (Ditlev Blunck) betragter en skitse i et spejl / Q20278308
# Artista interpretatzaileak, Jabetza Intelektualaren Eskubideak Kudeatzeko Erakundea

Artista interpretatzaileak, Jabetza Intelektualeko Eskubideak Kudeatzeko Erakundea (AISGE) Espainiako aktore, bikoiztaile, dantzari eta eszena-zuzendarien jabetza intelektualaren eskubideak kudeatzen dituen erakundea da. Barne Ministerioak elkarte gisa 1990eko irailaren 20an baimendu zuen Jabetza Intelektualaren Legearen babesean 1990eko azaroaren 30eko agindu baten bidez (urte horretako abenduaren 8ko BOEn argitaratua). AISGEko bazkide izan daitezke ikus-entzunezko euskarrian zehaztutako emanaldiak dituzten artistak. Izen ematea guztiz doakoa da.
Irabazi asmorik gabeko erakunde hau, 20 kontseilarik osatzen duten Administrazio Kontseiluak zuzentzen du. Organo hori demokratikoki aukeratzen da, eta lau urtez behin berritzen da, hauteskunde-prozesu baten bidez. 2018ko ekainetik aurrera, Emilio Gutiérrez Caba aktorea izango da buru. Pilar Bardem aktorearen ondorengoa izan zen, karguan 16 urte eman ondoren.

## Eginkizunak

Ikus-entzunezko euskarri batean finkatu diren emanaldiak edo interpretazioak dituzten artistek diru kopuru bat jasoko dute, ikus-entzunezko lan horretan egiten duten lanaren araberakoa. Entitateak bere bazkideen eskubide moralak ere babestu eta defendatzen ditu. Gainera, AISGEk laguntza eta sustapen jarduerak sustatzen ditu bere kideen artean. AISGE Fundazioa arduratzen da lan horretaz.

## Polemikak

2009an, gaixoei telebista jartzeagatik ospitale pribatuei kanon digitala kobratzeko asmoa nabarmendu zuen, eta Justiziak eskaera hori ezetsi zuen azkenean.

## Erreferentziak

* ↑ (Gaztelaniaz) AISGE Estatutos. .
* ↑ (Gaztelaniaz) DÍAS, CINCO. (2011-03-10). «Los hospitales no pagarán derechos de autor por la TV en la habitación» Cinco Días (Noiz kontsultatua: 2024-04-17).

## Kanpo estekak

* AISGE erakundearen orrialde ofiziala
* Datuak: Q5707047
# Artistaren langela

Artistaren Langela (frantsesez L'Atelier du peintre) 1855ean Gustave Courbetek margotutako oihal gaineko olio-pintura da. Parisko Orsay museoan dago egun.
Margolaneko irudiak artistarengan eragina izan zuten alegoriak dira. Ezkerraldean, gizarte maila guztietako gizakiak daude. Erdialdean, Courbet paisaia bat egiten ari dela agertzen da, arte akademikoaren ikurra den modelo biluztu bati bizkarra emanda. Eskuinaldean Courbeten lagunak daude, hala nola George Sand, Charles Baudelaire, Champfleury, Pierre-Joseph Proudhon, edo Alfred Bruyas.
Diego Velázquez-en Meninak margolanak eraginda, Artistaren langelak, bere aldetik, eragina izan zuen Edouard Manet-en lehenengo margolanetan: Musikari zaharra eta Musika Tuilerietan hain zuzen ere.
Parisko 1855eko Munduko Erakustaldian, epaimahaiak Courbeten zenbait lan onartu zituen, baina honako hau ez. Hori zela eta, bere burua zabaltzeko, Courbetek bere erakustokia iraki zuen erakustali ofizialetik gertu. Baina goraipamen gutxi jaso zituen, Eugène Delacroix izanik babestu zuten margolari bakanetakoa.

## Kanpo estekak

* Datuak: Q1167178
* Multimedia: L'Atelier du peintre (Courbet) / Q1167178
# Artistaren kaka

Artistaren kaka (italieraz: Merda d'artista) Piero Manzoni artista kontzeptual polemikoaren lan baten izenburua da. 1961eko abuztuaren 12an, Albissola Marinako Galleria Pescetton jarri zuen lehen aldiz ikusgai.
Artearen merkatuaren kritika zorrotza da, non izen handiko artista baten sinadura soilak obraren kotizazioan igoera irrazionalak eragiten dituen; abangoardiako artearen épater le bourgeoisaren adierazpen bat da. Bost zentimetroko altuera eta sei zentimetro eta erdiko diametroa duten metalezko 90 lata zilindriko dira, egileak sinatutako "Artistaren kaka" etiketaren arabera. Eduki garbia: 30 gramo. Naturalean kontserbatua. 1961eko maiatzean ekoiztu eta ontziratua. Testu hau bakoitzaren alboetan dago idatzita, hainbat hizkuntzatan (ingelesez: artist's Shit, frantsesez: merde d'artiste, italieraz: merda d'artista, eta alemanez: Künstlerscheiße). Guztiak, gainera, zenbakituta eta sinatuta daude goiko aldean.
| « | Artearen merkatua, artistaren gurtza, kontsumismoa eta xahuketa satirizatzen zituen. Horrez gain, artista masa-produkzioko artikulu berri bat eskaintzen ari zen, enpake berri batekin (berak sortu zuen, kafe-papera edo egunkaria eta soka erabiliz, argizari gorriz zigilatua eta metalezko zigilu bat bere izenarekin). Garai hartan pop artistek ahalik eta gehien ustiatzen zituzten paketeak, eta Manzonik bere gorotza hain modu altuan baloratzeko hartutako erabakiak artearen tradizioari erreferentzia egin zion argi eta garbi, salgai loriatu gisa, artista baten sinadurarekin edozer gauza baliotsu bihurtzen zelako ideia nabarmenduz, haren edukia kontuan hartu gabe. | » |
| —Susie Hodge, Por qué un niño de cinco años no pudo haber hecho esto. El arte moderno explicado. Altea y Ediciones Generales Santillana. 2014 |||
Garai hartan hogeita hamar gramo urre zuten balio berean jarri ziren salgai, eta gaur egun lau eta bost digituko zifrak dituzte eurotan, horietakoren bat salgai edo enkantean jartzen den aldi bakanetan, eta Milango enkante bateko zifrarik altuenera iristen dira, 275.000 eurorekin.
Egilea hil zenetik hogeita hamar urte baino gehiago igaro ondoren, haren lagun Agostino Bonalumik agerian utzi zuen latek igeltsua baino ez dutela, Italiako Il Corriere della Sera egunkariak argitaratutako artikulu batean. Hala ere, badirudi bat bera ere ez dutela ireki, balioa larriki murriztuko litzatekeelako, eta, beraz, haren edukiari buruz espekulatzen jarraitzen dela.

## Erreferentziak

* ↑ (Gaztelaniaz) Hodge, Susie. (2014). Por qué un niño de cinco años no pudo haber hecho esto. El arte moderno explicado.. Altea y Ediciones Generales Santillana, 117 or. ISBN 978-607-11-2963-5..
* ↑ (Gaztelaniaz) Gómez Fuentes, Ángel. «Precio récord de la obra «Mierda de artista»: 275.000 euros en una subasta de Milán» ABC.
* ↑ (Ingelesez) Jeffries, Stuart. (2007-6-12). «Shit! Manzoni's work doesn't do what it says on the tin» The Guardian.
* ↑ (Gaztelaniaz) «La célebre lata de conservas de Manzoni no contiene "mierda de artista" sino yeso» El Confidencial 2007-6-11.
* ↑ (Gaztelaniaz) Serra, Catalina. (2007-8-9). «Fetichismo de Mierda» El País.

## Kanpo estekak

* Datuak: Q1757822
# Artistona

Artistona (K.a. 535 inguruan-?), Persiako erregina izan zen Dario I.a persiar erregearekin ezkondu zenean.

## Testuinguru historikoa

Artistona Ziro II.a errege persiarraren alaba zen. Ziro II.aren seme eta oinordeko zen Kanbises II.a semerik gabe hil zenean, errege familiako adar berri bat, akemenidarra, boterera iritsi zen Dario I.aren eskutik. Boterea bereganatzeko, Dariok, beste sei lagunekin batera, denbora batez boterea usurpatu zuen Gaumata aztia hil zuen.
Tronua aldarrikatzeko bere eskubideak indartzeko, Dario Artistonarekin ezkondu zen, oraindik harreman sexualik izan gabekoarekin (antzerako ezkontzak egin zituen Kanbisesen arrebaordea zen Atosarekin eta haren ilobarekin). Honek, Artistona, K.a. 535 inguruan jaio zela iradokitzen du.

## Darioren gogokoena

Herodoto historialari greziarraren arabera, Artistona zen Darioren emazterik gogokoena, Dariok, bere emazte honen omenezko urrezko estatua bat zuelarik.
Persepolisen aurkitutako taulatxoengatik dakigu Irtašduna zela bere izena antzinako persieran. Bi aldiz aipatua da dukšiš edo printzesa bezala. Testu hauengatik dakigu, ondasun handiak jasotzen zituela eta bere senarragandik independentea balitz bezala jokatzen zuela. Adibidez, berak pertsonalki ematen zituen bere domeinu propioetako persiar ofizialen hornikuntzarako aginduak, Mirandu, Kuknaka eta Matannan herrietan. Bere zigilu ofizialak, errege bat animalia basati baten aurka borrokan adierazten zuen.
K.a. 506an oraindik bizirik jarraitzen zuen. Hau ebatzi daiteke, Irtašduna dukšišak, Darioren ofizial ekonomikoa zen Farnazesen aldetik, opari bezala, ehun ardi jaso zituela azaltzen duen beste taulatxo batetik.
Artistonak, hiru seme-alaba behintzat izan zituen:
* Arsames printzea, nubiar eta arabiarren buru izan zena persiarrek K.a. 480an Greziara eginiko espedizioan (Bigarren Mediar Gerra), bere anaiorde Xerxes I.a armada osoaren buru zelarik.
* Gobrias printzea, Kapadoziako zenbait triburen buru izan zena espedizio berean.
* Artozostra printzesa, aurrerago, Mardonio jeneralarekin ezkonduko zena, kanpaina berean, bigarren agintaria zena.

## Iturri zuzenak

* Herodoto: 3.88.2 bis; 7.69.2; 7.72.2.
* Persepoliseko Gotorlekuko Taulatxoak

## Kanpo loturak

* (Ingelesez)Artistona Livius.orgen
* Datuak: Q262739
# Bareko kostako mendikateak

Bareko kostako mendikateak edo Pazifikoko kostako mendikateak (ingelesez Kanadan: Pacific Coast Ranges eta Estatu Batuetan: Pacific Mountain System) mendebaldeko Ipar Amerikako mendikate multzoa da, hegoaldeko Alaskatik erdialdeko Mexikoraino hedatzen dena. Barnean hainbat mendikate ditu: Kostako mendikatea, Mendi Harritsuak, Sierra Nevada, Mendebaldeko Sierra Madre eta abar.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q660304
* Multimedia: Pacific Coast Ranges / Q660304
# Barendorf

Barendorf Alemaniako udalerria da. Saxonia Beherea estatuan kokatuta dago, [[Lüneburg barrutia|Lüneburg]] barrutian. 2014an 2.540 biztanle zituen 9,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q127351
* Multimedia: Barendorf / Q127351
# Barendrecht

Barendrecht (entzun) Herbehereetako Hego Holanda probintziako herria da. 2010eko urtarrilaren 1eko erroldaren arabera, herriak 46.525 biztanle zituen.

## Ikus, gainera

* Hego Holanda

## Erreferentziak

* ↑ https://web.archive.org/web/20160304035634/http://www.barendrecht.nl/over-barendrecht/feiten-cijfers_3311/item/demografische-gegevens_2379.html Barendrechteko udala

## Kanpo estekak

* (Nederlanderaz) Udalaren webgunea.
* Datuak: Q204239
* Multimedia: Barendrecht / Q204239
# Barentin kantonamendua

Barentin kantonamendua Frantziako kantonamendu bat da. Itsas Sena departamenduan dago, Normandia eskualdean. Guztira 21 udalerri ditu eta Barentin da bere hiriburua.

## Kanpo estekak

* Datuak: Q17174640
# Barend Biesheuvel

Barend Willem Biesheuvel (Haarlemmerliede en Spaarnwoude, 1920ko apirilaren 5a - Haarlem, 2001ko apirilaren 29a) Herbehereetako lehen ministroa izan zen 1971tik 1973ra. Zuzenbidea ikasi zuen Amsterdamgo Unibertsitate Librean. Iraultzaren Aurkako Alderdiko kidea izan zen, eta lehen aldiz diputatu aukeratu zuten 1956an, eta Europako diputatu 1961ean. Lehen ministrordea, nekazaritza eta arrantza ministroa eta Surinam eta Holandaren Antilletako ministroa izan zen 1963 eta 1967 bitartean Victor Marijnen, Jo Cals eta Jelle Zijlstra gobernuetan. 1971ko uztailaren 6an lehen ministro bihurtu zen eta 1973an ordezkatu ondoren, politikatik erretiratu zen.

## Kanpo estekak

* Datuak: Q471204
* Multimedia: Barend Biesheuvel / Q471204
# Barenburg

Barenburg Alemaniako udalerria da. Saxonia Beherea estatuan kokatuta dago, [[Diepholz barrutia|Diepholz]] barrutian. 2014an 1.249 biztanle zituen 16,39 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503843
* Multimedia: Barenburg / Q503843
# Barengo

Barengo Italiako udalerri bat da. Novarako probintzian kokatuta dago, Piemonte eskualdean. 715 biztanle ditu, 19,49 kilometro koadroko azaleran banatuta.

## Mugakideak

Barengok honako udalerri hauekin egiten du muga:
Cavaglietto Fara Novarese Vaprio d'Agogna Briona Cavaglio d'Agogna Momo

## Kanpo estekak

* Datuak: Q22056
* Multimedia: Barengo / Q22056
# Avon udalerria, Lake konderria (Illinois)

Avon udalerria Ameriketako Estatu Batuetako Illinois estatuko udalerri bat da, Lake konderrian. Azken zentsuaren arabera 63.708 biztanle zituen, 61.7 milia karratu (160 km$^2$) eremuan.

## Ekonomia

2020ko zentsuaren arabera, Avon udalerrian 21478 etxebizitza zeuden. Per capita diru-sarrerak 33.615 estatubatuar dolar ziren.

## Kanpo estekak

* Datuak: Q4829246
# Avondale (Colorado)

Avondale Ameriketako Estatu Batuetako erroldak esleitutako leku bat da. Pueblo konderrian kokatuta dago, Colorado estatuan. 594 biztanle ditu, 3,082572 kilometro koadroko azaleran banatuta.

## Ikus, gainera

* Pueblo konderria

## Kanpo estekak

* Datuak: Q2534238
* Multimedia: Avondale, Colorado / Q2534238
# Avon (konderria)

    Artikulu hau antzinako konderriari buruzkoa da; beste esanahietarako, ikus «Avon».
Avon (ˈeɪvən ahoskatua) mendebaldeko Ingalaterrako antzinako konderrietako bat izan zen, 1974 eta 1996 artean iraun zuena. Hiriburua Bristol zuen eta bertoko ibaiaren izena zuen. 1996an lau autoritate unitariotan banandu zen: Bath eta Ipar-ekialdeko Somerset, Bristol, Iparraldeko Somerset eta Hegoaldeko Gloucestershire. 2009an 1,08 milioi lagun bizi ziren bere mugen artean.

## Kanpo estekak

* Datuak: Q929902
* Multimedia: Avon (county) / Q929902
# Avon Lake (Ohio)

Avon Lake Ohioko hiri bat da. Lorain konderrian kokatua dago. 2010ean 22.581 biztanle zituen, 28,82 kilometro koadrotan banatuta.

## Ikus, gainera

* Lorain konderria

## Kanpo estekak

* Datuak: Q791279
* Multimedia: Avon Lake, Ohio / Q791279
# Avonbridge

Avonbridge, Eskoziako gaeleraz: Drochaid na h-Aibhne, Eskoziako udalerri bat da, Falkirk eremu administratiboan.

## Kanpo estekak

* Datuak: Q1012324
* Multimedia: Avonbridge / Q1012324
# Avon Park (Florida)

Avon Park Floridako hiri bat da. Highlands konderrian kokatua dago. 2010ean 8.839 biztanle zituen, 14,6 kilometro koadrotan banatuta.

## Ikus, gainera

* Highlands konderria

## Kanpo estekak

* Datuak: Q791286
* Multimedia: Avon Park, Florida / Q791286
# Avon ibaia (Bristol)

    Artikulu hau Bristol zeharkatzen duen ibaiari buruzkoa da; beste esanahietarako, ikus «Avon».
Avon ibaia, batzuetan Bristol Avon ere deitua, Hego-mendebaldeko Ingalaterrako ibai bat da. Gloucestershire konderriko Acton Turville udalerrian jaio eta Wiltshire eta Somerset konderriak igaro eta Bath eta Bristol hiriak zeharkatu ondoren bere urak Severn estuarioan isurtzen ditu.
"Avon" izena brioieran jatorria du eta galesezko "Afon" izenak bezala, "ibai" esan nahi du.

## Kanpo estekak

* Datuak: Q19711
* Multimedia: River Avon, South-West England / Q19711
# Avondale (Arizona)

Avondale Arizonako hiri bat da. Maricopa konderrian kokatua dago. 2010ean 76.238 biztanle zituen, 118,2 kilometro koadrotan banatuta.

## Ikus, gainera

* Maricopa konderria

## Kanpo estekak

* Datuak: Q79449
* Multimedia: Avondale, Arizona / Q79449
# Barry (Texas)

Barry Texasko hiri bat da. Navarro konderrian kokatua dago. 2010ean 242 biztanle zituen, 1,14 kilometro koadrotan banatuta.

## Ikus, gainera

* Navarro konderria

## Kanpo estekak

* Datuak: Q972522
* Multimedia: Barry, Texas / Q972522
# Barry (Vale of Glamorgan)

Barry, galesez Y Barri, Galesko hegoaldean eta kostaldean dagoen udalerri bat, herrialde osoko populatuenetan bosgarrena. Vale of Glamorgan/Bro Morgannwgeko lurraldearen hiriburu eta hiri nagusia da. 2015ean 51.502 biztanle zituen.

## Gales hizkuntza

Hegoaldeko beste hiri handien moduan, galeserazko hiztunen kopurua oso baxua da Merthyren ere, % 17 inguru.

## Herritar ospetsuak

* Gwynfor Evans (1912-2005), lehenengo Plaid Cymru alderdikidea Erresuma Batuko parlamentari izandakoa.

## Kanpo estekak

* (Ingelesez) Barry hiriko webgune ofiziala
* Datuak: Q809009
* Multimedia: Barry, Vale of Glamorgan / Q809009
# Barry (telesaila)

Barry 2018ko martxoaren 25ean HBOn estreinatu umore beltzezko eta akziozko telebistako seriea da. Alec Berg-ek eta Bill Hader-ek sortuta, Hader bera da aktore magusia. Ozark edo Breaking Bad telesailen kasuan bezala, pertsonaia nagusiak bizitza normal samarrak egiten saiatzen dira, baina delituz, hilketaz eta muturreko egoera ikaragarriekin nahasten dira bizimodu arrunteko gorabeherak. Beste bi telesail horietan baino gehiago, alderdi umoretsua gehiago lantzen da hemen, eta krimen elementuak gore ukituekin eta esajerazio komedikoekin agertzen dira sarri.
2018 eta 2019an bi denboraldi egin ziren, eta etenaren ondoren 3. denboraldia 2022an, non 4. denboraldi bat ere egingo zela iragarri zen.

## Sinopsia

Oharra: Atal honek istorio osoa edo amaiera argitzen du.
Barry (Bill Hader) kontratupeko hiltzailea da, Cleveland hirian bizi da eta Monore Fuchs (Stepen Root) izeneko manager moduko batek bilatzen dizkio lanak. Egiteko batek, Los Angeles hirira eramango ditu, eta han, kasualitatez, Barryk antzezle-eskola batekin topo egingo du, eta erabakiko du bere barne-bizitzak iraultza bat behar duela, beretzat zentzua duen zerbait egiteko: aktore izan, eta ez hiltzailea. Baina gaizkiletzaren mundua atzean uztea ezinezkoa bilakatuko zaio, eta indarkeriazko trama aktore hasiberriaren ametsekin nahastuko da.

## Aktoreak

* Bill Hader: Barry Berkman/Barry Block
* Stephen Root: Monroe Fuches
* Sarah Goldberg: Sally Reed
* Glenn Fleshler: Goran Pazar
* Anthony Carrigan: Noho Hank
* Henry Winkler: Gene Cousineau

## Erreferentziak

* ↑ (Ingelesez) «8 Shows To Watch If You Loved HBO’s Barry» ScreenRant 2019-03-16 (Noiz kontsultatua: 2020-07-29).